b'\n_START_ARTICLE_\nNacionalni park Kenai Fjords\n_START_SECTION_\nZemljopisni podaci\n_START_PARAGRAPH_\nPark Kenai Fjords se nalazi u ameri\xc4\x8dkoj saveznoj dr\xc5\xbeavi Aljaska, na jugu njenog sredi\xc5\xa1njeg dijela, na poluotoku Kenai u blizini grada Seward. Sastoji se od velike ledene plo\xc4\x8de i brojnih fjordova nastalih djelovanjem ledenjaka. Velika ledena plo\xc4\x8da se sastoji od 38 ledenjaka od kojih je najve\xc4\x87i Bear. Povr\xc5\xa1ina nacionalnog parka iznosi oko 4.600 km\xc2\xb2._NEWLINE_Do parka se mo\xc5\xbee do\xc4\x87i iz gradi\xc4\x87a Sewarda smje\xc5\xa1tenog 210 km ju\xc5\xbeno od Anchoragea. Jedan je od tri nacionalna parka smje\xc5\xa1tenih na Aljasci do kojeg se mo\xc5\xbee do\xc4\x87i cestom. Pristup ledenjaku je mogu\xc4\x87 mre\xc5\xbeom staza koje se pru\xc5\xbeaju kroz park._NEWLINE_Brodske ture i izleti kroz park posjetiteljima omogu\xc4\x87avaju promatranje kopnenih i morskih \xc5\xbeivotinja poput morskih lavova, ameri\xc4\x8dkih mrkih medvjeda, divokoza, grbavih kitova i kitova ubojica. Osim toga razgledati se mogu i prirodne znamenitosti, poput fjordova i ledenjaka.'